પાવર ઓફ પાટીદારના નિર્મતા દિપક સોનીએ વન ઇન્ડિયાને જણાવ્યુ છે કે ગુજરાતમાં પાટીદાર અનામત આંદોલનને લઇને અમે આ ફિલ્મ બનાવી હતી જેમાં હાર્દિક પટેલને કેન્દ્રમાં રાખીને ફિલ્મનો પ્લોટ તૈયાર કરાયો હતો. પણ સરકાર વિરરૂધ્ધ આ ફિલ્મ બનાવવામાં આવી હોવાનું કારણ આપીને અમારી ફિલ્મને સેન્સર બોર્ડ દ્વારા પ્રમાણપત્ર આપવામા આવ્યુ નહોતુ. જેથી આશરે એક કરોડના ખર્ચે બનાવવામાં આવેલી ફિલ્મ ડબ્બામાં જાય તેવી સ્થિતિ ઉભી થઈ હતી. આ પહેલા અમે સરકારમાં મુખ્ય મંત્રીથી લઇ વિરોધ પક્ષના નેતાઓને પત્ર લખી એકવાર ફિલ્મ જોવા માટે આમત્રણ આપ્યુ હતુ જેથી સરકાર તેમનો વહેમ દૂર કરી શકે. પરંતુ આ અંગે તેમના દ્વારા કોઇ પ્રતિક્રિયા આપવામાં આવી ન હતી.